TTCL ตีมึน! ไม่รู้เรื่องพม่ายกเลิกโครงการโรงไฟฟ้า 1,280 MW
TTCL ตีมึน! ไม่รู้เรื่องพม่ายกเลิกโครงการโรงไฟฟ้า 1,280 MW
9 เม.ย. 2561

บริษัท ทีทีซีแอล จำกัด (มหาชน) หรือ TTCL เปิดเผยว่า ตามที่มีหนังสือพิมพ์รายงานวันนี้(9 เม.ย.) ว่า รัฐบาลเมียนมาได้ยกเลิกโครงการโรงไฟฟ้าถ่านหินขนาด 1,280 เมกะวัตต์ (MW) ณ รัฐ Kayin ประเทศเมียนมานั้น ขณะนี้บริษัทยังไม่ได้รับการยืนยันจากหน่วยงานที่เกี่ยวข้อง ซึ่งหากได้ข้อสรุปและข้อเท็จจริงประการใด จะได้เรียนชี้แจงให้ทราบต่อไป
อนึ่ง โครงการดังกล่าวยังอยู่ในระหว่างกระบวนการปฏิบัติและจัดทำรายงานผลกระทบด้านสิ่งแวดล้อมตามกฏหมายของประเทศเมียนมา และยังไม่ได้ดำเนินการก่อสร้างใด ๆ เนื่องจากต้องรอความเห็นชอบจากกระทรวงพลังงานและไฟฟ้าของรัฐบานเมียนมา ในการลงนาม Memorandum of Agreement (MOA) และโครงการดังกล่าวไม่มีผลกระทบต่อแผนการนำบริษัทย่อยของ TTCL เข้าจดทะเบียนในตลาดหลักทรัพย์แห่งประเทศไทย (ตลท.)
อย่างไรก็ตาม หากมีความคืบหน้าเพิ่มเติมในกรณีดังกล่าว ทางทีมงาน “ข่าวหุ้นธุรกิจออนไลน์” จะรายงานให้ทราบต่อไป